b'\n_START_ARTICLE_\nMissy\n_START_SECTION_\nBiografija\n_START_PARAGRAPH_\nMissy gim\xc4\x97 Burbanke, Kalifornijoje, ta\xc4\x8diau gausi \xc5\xa1eima, kurioje be jos dar buvo 5 broliai ir 5 seserys, netrukus persik\xc4\x97l\xc4\x97 \xc4\xaf Simi Val\xc4\xaf, konservatyvi\xc4\x85 bendruomen\xc4\x99 netoli Los And\xc5\xbeelo._NEWLINE_Su b\xc5\xabsimuoju vyru Michaelu Wilkinsu (Mickey G) ji susipa\xc5\xbeino 1991\xc2\xa0m. ligonin\xc4\x97je, kur ji dirbo administracijoje, o jis\xc2\xa0\xe2\x80\x93 slaugytoju. 1994\xc2\xa0m. jiedu susituok\xc4\x97: Missy tai buvo pirmoji santuoka, Michaelui\xc2\xa0\xe2\x80\x93 tre\xc4\x8dioji ir jis tur\xc4\x97jo 2 vaikus. Dar iki pa\xc5\xbeinties su vyru, Missy palaik\xc4\x97 artimus santykius su mergina vardu Laurie ir \xc5\xa1ie santykiai t\xc4\x99s\xc4\x97si ir po vedyb\xc5\xb3. \xe2\x80\x9e- Tai subalansuota. Man tai atrodo normalu ir praturtina mano ir \xc5\xbemonos santykius.\xe2\x80\x9c\xc2\xa0\xe2\x80\x93 sak\xc4\x97 Michaelas. Tarp Missy \xc5\xa1eimos bei Laurie ir jos draugo galiojo partneri\xc5\xb3 keitimosi taisykl\xc4\x97, ta\xc4\x8diau jie niekada nesilank\xc4\x97 svingeri\xc5\xb3 klubuose._NEWLINE_1994\xc2\xa0m. Missy su vyru i\xc5\xa1m\xc4\x97gino save pornografijoje, kartu nusifilmuodami m\xc4\x97g\xc4\x97ji\xc5\xa1kame filme. Missy tuo metu buvo 27 ir ji sak\xc4\x97: \xe2\x80\x9e- Mano pirmieji kartai prie\xc5\xa1 kamer\xc4\x85 buvo nejauk\xc5\xabs. Prireik\xc4\x97 \xc5\xa1iek tiek laiko, kol i\xc5\xa1mokau atsiriboti nuo supan\xc4\x8dios aplinkos ir susikoncentruoti \xc4\xaf jausmus.\xe2\x80\x9c _NEWLINE_Prad\xc4\x97j\xc4\x99 filmuotis kartu, v\xc4\x97liau jiedu \xc4\x97m\xc4\x97 vaidinti ir atskirai, o Missy, per savo karjer\xc4\x85 suvaidinusi per 200 film\xc5\xb3, suk\xc5\xabr\xc4\x97 kur kas daugiau vaidmen\xc5\xb3, nei jos vyras._NEWLINE_1997\xc2\xa0m. Missy ir Michaelas pasira\xc5\xa1\xc4\x97 sutartis su \xe2\x80\x9eWicked Pictures\xe2\x80\x9c, nors Missy jau buvo vaidinusi \xc5\xa1ios kompanijos filmuose ir anks\xc4\x8diau. Ji yra vienintel\xc4\x97 aktor\xc4\x97, laim\xc4\x97jusi Geriausios naujos aktor\xc4\x97s ir Geriausios met\xc5\xb3 aktor\xc4\x97s prizus tais pa\xc4\x8diais metais._NEWLINE_Intensyvi Missy karjera t\xc4\x99s\xc4\x97si iki 1999\xc2\xa0m., kai prad\xc4\x97jo irti santuoka. Jos oficialus pasitraukimas i\xc5\xa1 pornografijos \xc4\xafvyko 2001\xc2\xa0m. paskelbus atvir\xc4\x85 lai\xc5\xa1k\xc4\x85 \xe2\x80\x9eWicked Pictures\xe2\x80\x9c kompanijai, kuriame ji teig\xc4\x97 atradusi religij\xc4\x85 bei norinti prad\xc4\x97ti gyvenim\xc4\x85 i\xc5\xa1 naujo. _NEWLINE_2008\xc2\xa0m. rugs\xc4\x97jo 29 d. \xc5\xbeurnalas \xe2\x80\x9eAVN\xe2\x80\x9c prane\xc5\xa1\xc4\x97 apie jos mirt\xc4\xaf nuo medikament\xc5\xb3 perdozavimo savo namuose Valensijoje, Kalifornija. Tai buvo \xc4\xafvyk\xc4\x99 daugiau negu prie\xc5\xa1 m\xc4\x97nes\xc4\xaf, bet informacija nebuvo pavie\xc5\xa1inta, nes \xc5\xa1eima nenor\xc4\x97jo, kad kas nors i\xc5\xa1 buvusi\xc5\xb3 jos koleg\xc5\xb3 dalyvaut\xc5\xb3 laidotuv\xc4\x97se.'